Разговор о Википедији:Такмичење у писању чланака/Руска књижевност

message: Здраво колеге, не знам какво вам је мишљење поводом такмичења односно могућности прихватања награде поред крајње малог одзива учесника?
Моје мишљење јесте, уколико се колеге  и  као претенденти за 3 награђена слажу, да не морамо нужно прихватити награде и да би било боље да се награде сачувају за неко наредно такмичење гдје ће бити већи одзив.
Означавам чланицу жирија и УО  као и колегиницу  ради повратне информације. Не знам је ли важно пошто-пото удијелити награде због извјештаја, предвиђеног буџета и слично али заиста не видим поенту да добијем/о награде за тек неколико написаних чланака. И да се једва пет људи, од чега само 3 искусна уредника, такмичи за 3 награде. Можда као алтернативу дати за сва 3 мјеста по мањи ваучер за куповину књига? Извињавам се на изразитој директности али тема ме просто морално жуља. 
Генерално је слаб одзив на такмичење већ дуже вријеме, за шта постоји више разлога и о томе се може и треба разговарати на Тргу. Баш у овом периоду је у Србији био државни празник и доста људи је спојило 4 нерадна дана. Уз то, мислим да се може порадити на комуникацији са заједницом, одређивању дужег трајања такмичења како бисмо боље покрили тему (4-5 умјесто 2 недјеље трајања), бирању ширих области за такмичење (класици књижевности би привукли ширу публику него ужа област руске књижевности која је већ пристојно покривена код нас), анкетирање заједнице какве теме би биле занимљиве за писање, постављање најаве такмичења дан-два раније, увођења једног традиционалног такмичења у организацију ВМ Српске, као што имамо ЦЕЕ, некакав јесењи пандан рецимо итд. Хл. — Садко  (ријечи су вјетар) 🖋️ 00:32, 15. новембар 2022. (CET)
replies: text: Викимедија је предвидјела буџет за то и награде, без обзира на број учесника и број чланака. Генерално је мањи одзив, као што си и рекао, по пет шест учесника, тако да не видим разлог зашто би се сада, на самом крају такмичења, одустало од додјеле награда. Ја сам учествовао са циљем да освојим награду, као и на сваком закмичењу. САД ту нема шта да се мијења, а може да се расправља о томе како да се привуче више такмичара. -- Vux33 (разговор) 08:10, 15. новембар 2022. (CET)
replies: text: :Ок... — Садко  (ријечи су вјетар) 🖋️ 11:32, 15. новембар 2022. (CET)

text: Нисам ово видео уопште па се ево тек сад јављам. Колега , чињеница је да је одзив за такмичења доста мали што ме чуди с обзиром на то да су овај пут ипак биле пристојне награде. Разумем да неко ко неће ваучере игнорише те ствари јер ето неће да купује књиге али овде причамо о сасвим пристојним награда које колеге из РС дају. Ја се слажем са овим што је  рекао да је ово ипак такмичење у којем нисмо нас тројица, као искусни уредници, криви што нико други није учествовао као што нпр. нису холанђани криви што се њима пао Катар као неко ко је носиоц групе а нама се пао Бразил (убацујем фудбал јер је СП у току :)). Активност на Википедији итекако постоји али се из неког разлога ова такмичења игноришу а то би дефинитивно требало да нам буде један од циљева у 2023. години као целој заједници. Слажем с тобом да морално жуља чињеница да уз пар добро написаних чланака неко освоји награду али ту ни ти ни ја па ни Вукс, којем честитам на победи у такмичењу, не можемо помоћи а верујем да Викимедија нема проблем дати награде и следећи пут кад буде такмичење из неке друге теме. Боки ✉ 13:37, 21. новембар 2022. (CET)
replies: text: : Поштовани такмичари, задовољство ми је да вам у име наше Заједнице честитам и захвалим се на изузетним доприносима на овом, као и на осталим такмичењима која организујемо. Што се награда тиче, ,  и , ви сте их неоспорно заслужили без обзира на број учесника. Заједница има планиран буџет за такмичења која организује, тако да неће бити оштећена у том смислу. У сваком случају, хвала уреднику  на колегијалности и скретању пажње на проблематику оваквих такмичења у вези са бројем учесника и бројем написаних чланака.

text: : Као Викимедијина организација настојимо да се стратешки бавимо и превазилажењем тематског јаза на Википедији, па због тога организујемо такмичења која су у вези са мање заступљеним темама. Сама чињеница да су теме незаступљене, говори да (гледајући активност уредника Википедије) уопштено не постоји заинтересованост за њих. Ми смо свесни да наведено утиче на одзив такмичара, али због тога настојимо да уредницима пружимо разноликост у погледу тема. Један део уредника ће бити заинтересован за медицину, други за уметност, трећи за спорт и слично. Поред тога, веома поштујемо рад сваког уредника јер сматрамо да Википедија не би ни постојала у оваквом облику да није људи који несебично деле своје знање, време, рад и труд на овом сајту. Док смо у могућности, као организација ћемо увек настојати да то и наградимо.

text: : Честитам победницима, а осталим такмичарима се још једном захваљујем на датом доприносу! Срдачан поздрав, — Бојана реци 19:25, 23. новембар 2022. (CET)
thread_title:  Резиме 

message: У складу са обрађеним подацима и оцјенама стручног жирија Викимедијина заједница Републике Српске констатује да су на такмичењу Руска књижевност највише бодова освојили сљедећи такмичари:
1. мјесто: Vux33 (5 365 821)
2. мјесто: Боки (3 338 386)
3. мјесто: Sadko (1 842 977).
Честитамо!
Захваљујемо се свим такмичарима, као и члановима жирија! 
С поштовањем, BoMaric (разговор) 13:15, 21. новембар 2022. (CET)
replies: text: Хвала драга @BoMaric ! Боки ✉ 13:38, 21. новембар 2022. (CET)
replies: text: : Захваљујем. — Садко  🖋️ 16:59, 21. новембар 2022. (CET)
thread_title:  Побједници такмичења 

message: А што нам нису уручене споменице свима који смо учествовали?—  Гибаничар  ▫разговор▫ 18:10, 24. новембар 2022. (CET)
thread_title:  Споменице за учешће